La Casa de Cultura obri les seues portes als cursos d’Arts Plàstiques del Centre de Formació Les Sitges, al ritme de Batukada
2025-07-24

La programació regular d’exposicions de l’Institut Municipal de Cultura i Joventut té marcada en el calendari una data molt especial, la que, cada mes de juny, obri les sales d’exposicions als alumnes d’Arts Plàstiques del Centre de Formació Les Sitges, el programa de formació de l’IMCJB, que mostren els seus treballs de final de curs.

Enguany, aqueixa data és el 7 de juny a partir de les 19 hores, ja que, en aqueix moment, es durà a terme la inauguració de la mostra dels alumnes de dibuix i pintura i ceràmica en la Sala A de la Casa de Cultura i, en la Cafeteria Les Arts, on el protagonisme serà per als alumnes de fotografia.

Una inauguració molt especial, ja que el curs de Batukada ha volgut també ser part d’aquesta vesprada tan especial per a l’àrea d’arts plàstiques i, per aquest motiu, un poc abans de l’activitat, realitzaran una exhibició en la Plaça de la Casa de Cultura que finalitzarà entrant en el hall del citat espai municipal on donaran la benvinguda als alumnes i professors dels citats cursos.

En ambdues sales, els visitants de la Casa de Cultura tindrà l’oportunitat de veure vertaderes obres d’art creades pels alumnes dels cursos i, per què no, animar-se a ser un d’ells en el curs 2016/17. L’exposició es podrà visitar fins al 17 de juny.